Document ID: 32006R2017

32006R2017
L 384/44
JURNALUL OFÍCIAL AL UNIUNII EUROPENE
REGULAMENTUL (CE) NR. 2017/2006 AL COMISIEI
din 20 decembrie 2006
de modificare a Regulamentului (CE) nr. 51/2006 al Consiliului privind limitele de capturare pentru stocul de merluciu norvegian în zonele ICES IIa (ape comunitare), IIIa și IV (ape comunitare)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 51/2006 al Consiliului din 22 decembrie 2005 de stabilire pentru 2006 a posibilităților de pescuit și a condițiilor asociate pentru anumite stocuri de pește și grupe de stocuri de pește, aplicabile în apele comunitare și, pentru navele comunitare, în ape în care sunt necesare limitări ale capturilor (1), în special articolul 5 alineatul (7),
întrucât:
(1)
În temeiul articolului 5 alineatul (7) din Regulamentul (CE) nr. 51/2006, Comisia poate revizui limitele de capturare pentru stocul de merluciu norvegian în zonele ICES IIa (ape comunitare), IIIa și IV (ape comunitare) în lumina informațiilor științifice colectate în cursul primului semestru al anului 2006.
(2)
În conformitate cu noua consultanță științifică primită din partea Consiliului Internațional pentru Explorarea Apelor Maritime (ICES), precum și din partea Comitetului științific, tehnic și economic pentru pescuit (CSTEP), noi limite de capturare pentru stocul de merluciu norvegian în zonele ICES IIa (ape comunitare), IIIa și IV (ape comunitare) au fost stabilite prin Regulamentul (CE) nr. 1259/2006 al Comisiei de modificare a Regulamentului (CE) nr. 51/2006 (2).
(3)
Merluciul norvegian este un stoc din Marea Nordului care este utilizat în comun cu Norvegia dar care, în prezent, nu este gestionat în comun de către cele două părți.
(4)
În urma adoptării Regulamentului (CE) nr. 1259/2006, Comisia a organizat consultări cu Norvegia, care nu au condus la nici un fel de acord între Norvegia și Comunitate cu privire la cheia de repartizare pentru stocul respectiv în 2006.
(5)
În absența unei chei de repartizare între Norvegia și Comunitate pentru stocul respectiv și pe baza faptului că Norvegia trebuie să aibă dreptul de a pescui o parte din captura totală admisibilă (TAC) recomandată de către ICES și CSTEP, Comunitatea ar trebui să stabilească o limită de capturare autonomă mai mică decât TAC- ul recomandat.
(6)
Este necesar ca această limită de capturare comunitară să fie fixată la un nivel de 75 % din TAC-ul recomandat. Acest procentaj corespunde părții care îi revine Comunității din totalul capturilor din acest stoc în cursul ultimilor cinci ani și reprezintă prezența estimată în zona calculată pe baza datelor obținute în cursul ultimilor ani. Cu toate acestea, o astfel de abordare ar trebui să nu aducă atingere poziției Comunității cu privire la oricare viitoare negocieri de repartizare cu Norvegia.
(7)
Ar trebui, prin urmare, ca anexa IA la Regulamentul nr. 51/2006 să fie modificată în consecință.
(8)
Măsurile prevăzute de prezentul regulament sunt în conformitate cu avizul Comitetului pentru sectorul pescuitului și acvaculturii,
ADOPTĂ PREZENTUL REGULAMENT:
Articolul 1
Anexa IA la Regulamentul (CE) nr. 51/2006 se modifică în conformitate cu anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct in toate statele membre.
Adoptat la Bruxelles, 20 decembrie 2006.

Labels: 11
6